Zadeva C‑340/13

bpost SA

proti

Institut belge des services postaux et des télécommunications (IBPT)

(Predlog za sprejetje predhodne odločbe, ki ga je vložilo cour d’appel de Bruxelles)

„Predhodno odločanje — Poštne storitve — Direktiva 97/67/ES — Člen 12 — Ponudnik univerzalnih storitev — Količinski rabati — Uporaba za združevalce poštnih pošiljk — Obveznost prepovedi diskriminacije“

Povzetek – Sodba Sodišča (drugi senat) z dne 11. februarja 2015

Svoboda opravljanja storitev – Poštne storitve Skupnosti – Direktiva 97/67– Storitve, ki so rezervirane za ponudnike univerzalne poštne storitve – Sistem količinskih rabatov po pošiljatelju, ki se priznajo tako pošiljateljem kot združevalcem, pri čemer se je rabat za zadnjenavedene izračunal na podlagi količine pošiljk, ki so jih poslali posamično za vsako od svojih strank – Dopustnost

(Direktiva Evropskega parlamenta in Sveta 97/67, člena 2, točka 16, in 12)

Načelo prepovedi diskriminacije pri tarifah iz člena 12 Direktive 97/67/ES o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve, kakor je bila spremenjena z Direktivo 2008/6, je treba razlagati tako, da ne nasprotuje sistemu količinskih rabatov po pošiljatelju, ki se priznajo tako pošiljateljem kot združevalcem, pri čemer se ta rabat za zadnjenavedene izračuna na podlagi na podlagi količine pošiljk, ki so jih poslali posamično za vsako od svojih strank.

Pošiljatelji so namreč edini, ki lahko povečajo povpraševanje na področju poštnih storitev, saj so oni tisti, ki so „odgovorni za pošiljanje poštnih pošiljk“, kot je pojasnjeno z opredelitvijo pojma „pošiljatelj“ v členu 2, točka 16, Direktive 97/67. Nasprotno pa, razen v izjemnem primeru, ko so združevalci tudi sami pošiljatelji, dejavnost združevalcev ne prispeva k povečanju količine pošte.

Zato pošiljatelji in združevalci niso v primerljivem položaju, kar zadeva cilj sistema količinskih rabatov po pošiljatelju, to je spodbujanje povpraševanja na področju poštnih storitev, saj so le pošiljatelji tisti, ki jih ta sistem spodbuja k povečanju količine pošiljk, oddanih nacionalnemu ponudniku univerzalne poštne storitve, in tako k povečanju prometa tega subjekta.

(Glej točke 37, 38, 48 in 49 ter izrek.)

Zadeva C‑340/13

bpost SA

proti

Institut belge des services postaux et des télécommunications (IBPT)

(Predlog za sprejetje predhodne odločbe, ki ga je vložilo cour d’appel de Bruxelles)

„Predhodno odločanje — Poštne storitve — Direktiva 97/67/ES — Člen 12 — Ponudnik univerzalnih storitev — Količinski rabati — Uporaba za združevalce poštnih pošiljk — Obveznost prepovedi diskriminacije“

Povzetek – Sodba Sodišča (drugi senat) z dne 11. februarja 2015

Svoboda opravljanja storitev – Poštne storitve Skupnosti – Direktiva 97/67– Storitve, ki so rezervirane za ponudnike univerzalne poštne storitve – Sistem količinskih rabatov po pošiljatelju, ki se priznajo tako pošiljateljem kot združevalcem, pri čemer se je rabat za zadnjenavedene izračunal na podlagi količine pošiljk, ki so jih poslali posamično za vsako od svojih strank – Dopustnost

(Direktiva Evropskega parlamenta in Sveta 97/67, člena 2, točka 16, in 12)

Načelo prepovedi diskriminacije pri tarifah iz člena 12 Direktive 97/67/ES o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve, kakor je bila spremenjena z Direktivo 2008/6, je treba razlagati tako, da ne nasprotuje sistemu količinskih rabatov po pošiljatelju, ki se priznajo tako pošiljateljem kot združevalcem, pri čemer se ta rabat za zadnjenavedene izračuna na podlagi na podlagi količine pošiljk, ki so jih poslali posamično za vsako od svojih strank.

Pošiljatelji so namreč edini, ki lahko povečajo povpraševanje na področju poštnih storitev, saj so oni tisti, ki so „odgovorni za pošiljanje poštnih pošiljk“, kot je pojasnjeno z opredelitvijo pojma „pošiljatelj“ v členu 2, točka 16, Direktive 97/67. Nasprotno pa, razen v izjemnem primeru, ko so združevalci tudi sami pošiljatelji, dejavnost združevalcev ne prispeva k povečanju količine pošte.

Zato pošiljatelji in združevalci niso v primerljivem položaju, kar zadeva cilj sistema količinskih rabatov po pošiljatelju, to je spodbujanje povpraševanja na področju poštnih storitev, saj so le pošiljatelji tisti, ki jih ta sistem spodbuja k povečanju količine pošiljk, oddanih nacionalnemu ponudniku univerzalne poštne storitve, in tako k povečanju prometa tega subjekta.

(Glej točke 37, 38, 48 in 49 ter izrek.)